Document ID: 32010R1009

Reference:
10.11.2010
LT
Europos Sąjungos oficialusis leidinys
L 292/21
KOMISIJOS REGLAMENTAS (ES) Nr. 1009/2010
2010 m. lapkričio 9 d.
dėl tam tikrų variklinių transporto priemonių ratų apsaugų tipo patvirtinimo reikalavimų, kuriuo įgyvendinamas Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. liepos 13 d. Europos Parlamento ir Tarybos reglamentą (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (1), ypač į jo 14 straipsnio 1 dalies a punktą,
kadangi:
(1)
Reglamentas (EB) Nr. 661/2009 yra atskiras reglamentas, susijęs su tipo patvirtinimo procedūra, nustatyta 2007 m. rugsėjo 5 d. Europos Parlamento ir Tarybos direktyvoje 2007/46/EB, nustatančioje motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (toliau – Pagrindų direktyva) (2).
(2)
Reglamentu (EB) Nr. 661/2009 panaikinama 1978 m. birželio 12 d. Tarybos direktyva 78/549/EEB dėl valstybių narių įstatymų, reglamentuojančių motorinių transporto priemonių ratų apsaugos priemones, suderinimo (3). Šioje direktyvoje nustatyti reikalavimai turėtų būti perkelti į šį reglamentą ir, jei reikia, iš dalies pakeisti, kad būtų pritaikyti prie mokslo ir technikos žinių raidos.
(3)
Šio reglamento taikymo sritis turėtų atitikti Direktyvos 78/549/EEB taikymo sritį, todėl šis reglamentas taikomas tik M1 kategorijos transporto priemonėms.
(4)
Reglamente (EB) Nr. 661/2009 nustatytos esminės tam tikrų variklinių transporto priemonių tipo patvirtinimo pagal ratų apsaugus reikalavimų nuostatos. Todėl taip pat būtina nustatyti tokiam tipo patvirtinimui taikomas specialiąsias procedūras, bandymus ir reikalavimus.
(5)
Šiame reglamente nustatytos priemonės atitinka Variklinių priemonių techninio komiteto nuomonę,
PRIĖMĖ ŠĮ REGLAMENTĄ:
1 straipsnis
Taikymo sritis
Šis reglamentas taikomas M1 kategorijos variklinėms transporto priemonėms, kaip apibrėžta Direktyvos 2007/46/EB II priede.
2 straipsnis
Sąvokų apibrėžtys
Šiame reglamente vartojamų sąvokų apibrėžtys:
(1)   transporto priemonės tipas pagal ratų apsaugus– transporto priemonės, kurios nesiskiria tokiomis pagrindinėmis savybėmis, kaip ratų apsaugų charakteristikos arba mažiausias ir didžiausias tinkamos montuoti padangos ir rato dydis, atsižvelgiant į taikomų padangų kontūrus, ratlankių dydį ir rato poslinkį;
(2)   padangos kontūras– didžiausias segmento plotis ir išorinis padangos skersmuo, įskaitant nuokrypius, kaip leista ir nurodyta sudedamųjų dalių patvirtinime;
(3)   sukibimo su sniegu (frikcinis) įtaisas– sniego grandinė arba kitas lygiavertis sukibimo su sniegu (frikcinis) įtaisas, kurį įmanoma montuoti ant transporto priemonės padangos ir (arba) rato derinio, ir kuris nėra žieminė padanga, universali padanga ar kokia nors kita padanga.
3 straipsnis
Transporto priemonės EB tipo patvirtinimo pagal ratų apsaugus nuostatos
1.   Gamintojas arba jo atstovas pateikia tipo patvirtinimo institucijai paraišką dėl transporto priemonės EB tipo patvirtinimo pagal ratų apsaugus.
2.   Paraiška parengiama pagal I priedo 1 dalyje nustatytą informacinio dokumento pavyzdį.
3.   Jei laikomasi šio reglamento II priede nustatytų susijusių reikalavimų, patvirtinimo institucija suteikia EB tipo patvirtinimą ir pagal Direktyvos 2007/46/EB VII priede nustatytą numeravimo sistemą suteikia tipo patvirtinimo numerį.
Valstybė narė negali priskirti to paties numerio kitam transporto priemonių tipui.
4.   Taikydama 3 dalies nuostatas tipo patvirtinimo institucija išduoda EB tipo patvirtinimo sertifikatą, parengtą pagal I priedo 2 dalyje nustatytą pavyzdį.
4 straipsnis
Pagal Direktyvą 78/549/EEB suteiktų patvirtinimų galiojimas ir išplėtimas
Nacionalinės institucijos leidžia parduoti ir pradėti eksploatuoti patvirtinto tipo transporto priemones iki Reglamento (EB) Nr. 661/2009 13 straipsnio 2 dalyje nurodytos datos ir toliau tvirtina tų transporto priemonių patvirtinimų išplėtimą pagal Direktyvoje 78/549/EEB nustatytas sąlygas.
5 straipsnis
Įsigaliojimas
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2010 m. lapkričio 9 d.
Komisijos vardu
Pirmininkas
José Manuel BARROSO
(1)  OL L 200, 2009 7 31, p. 1.
(2)  OL L 263, 2007 10 9, p. 1.
(3)  OL L 168, 1978 6 26, p. 45.
I PRIEDAS
Variklinių transporto priemonių EB tipo patvirtinimo pagal ratų apsaugus administraciniai dokumentai
1   DALIS
Informacinis dokumentas
PAVYZDYS
Informacinis dokumentas Nr. … dėl variklinės transporto priemonės EB tipo patvirtinimo pagal į ratų apsaugus.
Toliau nurodyta informacija pateikiama trimis egzemplioriais; kartu pateikiamas turinys. Visi brėžiniai nubraižomi atitinkamu masteliu, jie turi būti pakankamai išsamūs ir pateikiami A4 formato lapuose arba iki A4 formato sulankstytuose kitų formatų lapuose. Jei pateikiamos nuotraukos, jos turi būti pakankamai aiškios.
Jei šiame informaciniame dokumente nurodytos sistemos, sudedamosios dalys ar atskiri techniniai mazgai yra elektroninio valdymo, pateikiama informaciją apie jų naudojimą.
0.   BENDROJI INFORMACIJA
0.1.   Markė (gamintojo prekės pavadinimas): …
0.2.   Tipas: …
0.2.1.   Komercinis (-iai) pavadinimas (-ai) (jeigu taikoma): …
0.3.   Tipo identifikavimo priemonės, jeigu paženklinta ant transporto priemonės (1): …
0.3.1.   Minėto ženklinimo vieta: …
0.4.   Transporto priemonės kategorija (2): …
0.5.   Gamintojo pavadinimas ir adresas: …
0.8.   Surinkimo gamyklos (-ų) pavadinimas (-ai) ir adresas (-ai): …
0.9.   Gamintojo atstovo (jeigu yra) pavadinimas ir adresas: …
1.   TRANSPORTO PRIEMONĖS KONSTRUKCIJOS BENDROSIOS CHARAKTERISTIKOS
1.1.   Tipinės transporto priemonės nuotraukos ir (arba) brėžiniai: …
1.3.   Ašių ir ratų kiekis: …
1.3.1.   Ašių su sudvejintais ratais skaičius ir padėtis: …
1.3.2.   Vairuojamųjų ašių skaičius ir padėtis: …
1.3.3.   Varomosios ašys (skaičius, vieta, tarpusavio sujungimas): …
2.   MASĖ IR MATMENYS (3)
 (4)
2.3.   Ašies (-ių) tarpvėžė (-ės) ir plotis (-čiai)
2.3.1.   Kiekvienos vairuojamosios ašies tarpvėžė (5) …
2.3.2.   Visų kitų ašių tarpvėžė (5) …
2.3.3.   Plačiausios galinės ašies plotis: …
2.3.4.   Priekinės ašies plotis (matuojant ties toliausia padangų dalimi neskaitant padangų atsikišimo prie žemės): …
2.4.   Transporto priemonės matmenys (iš viso)
2.4.1.   Važiuoklė be kėbulo:
2.4.1.2.   Plotis (6): …
2.4.1.3.   Aukštis (parengtos eksploatuoti transporto priemonės) (7) (nurodyti pakabų, kurių aukštį galima reguliuoti, įprastą eksploatavimo padėtį): …
2.4.2.   Važiuoklė su kėbulu
2.4.2.2.   Plotis (6): …
2.4.2.3.   Aukštis (parengtos eksploatuoti transporto priemonės) (7) (nurodyti pakabų, kurių aukštį galima reguliuoti, įprastą eksploatavimo padėtį): …
2.6.   Parengtos eksploatuoti transporto priemonės masė
Parengtos eksploatuoti transporto priemonės kėbulo ir, M1 kategorijai nepriskiriamo vilkiko atveju, prikabinimo įtaiso, jei jis įrengtas gamintojo, masė arba važiuoklės ar važiuoklės su kabina masė, be kėbulo ir (arba) prikabinimo įtaiso, jeigu gamintojas neįrengia kėbulo ir (arba) prikabinimo įtaiso (įskaitant skysčius, įrankius, atsarginį ratą, jei yra, ir vairuotoją bei, jei tai yra miesto ir tarpmiestiniai autobusai, įgulos nario masė, jeigu transporto priemonėje yra sėdynė įgulos nariui (8) (didžiausia ir mažiausia kiekvieno varianto masė): …
6.   PAKABA
6.2.1.   Lygio reguliavimas: taip / ne / neprivaloma (9)
6.6.   Padangos ir ratai
6.6.1.   Padangos ir (arba) rato derinys (-iai)
a)
nurodyti padangų dydžio ženklinimą;
b)
nurodyti ratų ratlankio (-ių) dydį (-žius) ir ratų poslinkį (-ius)
6.6.1.1.   Ašys
6.6.1.1.1.   1 ašis: …
6.6.1.1.2.   2 ašis: …
ir pan.
6.6.4.   Sukibimo su sniegu (frikcinio (-ių)) įtaiso (-ų) ir transporto priemonės tipui tinkamo gamintojo rekomenduoto padangos ir (arba) rato derinio ant priekinės (-ių) ir (arba) galinės (-ių) ašies (-ių) aprašymas: …
9.16.   Ratų apsaugai
9.16.1.   Trumpas transporto priemonės aprašymas pagal jos ratų apsaugus: …
9.16.2.   Ratų apsaugų išsamūs brėžiniai ir jų vieta transporto priemonėje, nurodant šio reglamento II priedo 1 paveiksle nustatytus matmenis ir atsižvelgiant į padangos ir (arba) rato derinių tolimiausias iškyšas: …
Aiškinamosios pastabos
2   DALIS
EB tipo patvirtinimo sertifikatas
PAVYZDYS
Formatas A4 (210 × 297 mm)
EB TIPO PATVIRTINIMO SERTIFIKATAS
Pranešimas dėl transporto priemonės:
—
EB tipo patvirtinimo (10)
—
EB tipo išplėtimo patvirtinimo (10)
—
atsisakymo suteikti EB tipo patvirtinimą (10)
—
EB tipo patvirtinimo panaikinimo (10)
pagal ratų apsaugus
pagal Reglamentą (ES) Nr. 1009/2010 su paskutiniais pakeitimais, padarytais Reglamentu (ES) Nr. …/… (10)
EB tipo patvirtinimo numeris: …
Išplėtimo motyvas: …
I   SKIRSNIS
0.1.   Markė (gamintojo prekės pavadinimas): …
0.2.   Tipas: …
0.2.1.   Komercinis (-iai) pavadinimas (-ai) (jeigu taikoma): …
0.3.   Tipo identifikavimo priemonės, jeigu paženklinta ant transporto priemonės (11): …
0.3.1.   Minėto ženklinimo vieta: …
0.4.   Transporto priemonės kategorija (12): …
0.5.   Gamintojo pavadinimas ir adresas: …
0.8.   Surinkimo gamyklos (-ų) pavadinimas (-ai) ir adresas (-ai): …
0.9.   Gamintojo atstovo (jeigu yra) pavadinimas ir adresas: …
II   SKIRSNIS
1.   Papildoma informacija: žr. papildymą.
2.   Už bandymus atsakinga technikos tarnyba: …
3.   Bandymų ataskaitos data: …
4.   Bandymų ataskaitos numeris: …
5.   Pastabos (jeigu buvo pareikštos): žr. papildymą.
6.   Vieta: …
7.   Data: …
8.   Parašas: …
Priedai
:
Informacinis paketas
Bandymų ataskaita
(1)  Jei tipo identifikavimo priemonėse yra ženklų, netinkančių transporto priemonės, sudedamosios dalies ar atskiro techninio mazgo tipams, kuriems taikomas šis informacinis dokumentas, apibūdinti, tokie ženklai dokumentuose nurodomi simboliu „?“ (pvz., ABC??123??).
(2)  Klasifikuota pagal Direktyvos 2007/46/EB II priedo A dalyje pateiktas apibrėžtis.
(3)  Jeigu viena versija turi įprastą, o kita – miegamąją kabiną, turi būti nurodyta abiejų versijų masė ir matmenys.
(4)  Standartas ISO 612: 1978. Kelių transporto priemonės. Automobilių ir vilkikų su priekabomis matmenys. Terminai ir apibrėžtys.
(5)
(g4):
Terminas Nr. 6.5.
(6)
(g7)
Terminas Nr. 6.2.
(7)
(g8)
Terminas Nr. 6.3.
(8)  Laikoma, kad vairuotojo masė ir, jeigu taikoma, įgulos nario masė yra 75 kg (sudaryta iš 68 kg transporto priemonėje esančio asmens ir 7 kg bagažo masės pagal ISO standartą 2416–1992), degalų bakas pripildytas iki 90 %, o kitos skysčių laikymo sistemos (išskyrus panaudotam vandeniui skirtas sistemas) pripildytos iki 100 % talpos, kaip nurodyta gamintojo.
(9)  Nereikalingus žodžius išbraukti.
(10)  Nereikalingus žodžius išbraukti.
(11)  Jei tipo identifikavimo priemonėse yra ženklų, netinkančių transporto priemonės, sudedamosios dalies ar atskiro techninio mazgo tipams, kuriems taikomas šis informacinis dokumentas, apibūdinti, tokie ženklai dokumentuose nurodomi simboliu „?“ (pvz., ABC??123??).
(12)  Kaip apibrėžta Direktyvos 2007/46/EB II priedo A dalyje.
Papildymas
EB tipo patvirtinimo sertifikato Nr. … papildymas
1.
Papildoma informacija:
1.1.
Trumpas transporto priemonės konstrukcijos, matmenų, kontūrų ir sudėtinių medžiagų aprašymas: …
1.2.
Ratų apsaugų aprašymas: …
1.3.
Padangų ir (arba) ratų derinys (-iai) (įskaitant padangos dydį, ratlankio dydį ir rato iškyšą): …
1.4.
Sukibimo su sniegu (frikcinio (-ių)) įtaiso (-ų), kuris (-ie) gali būti naudojamas (-i), tipo aprašymas: …
1.5.
Padangų ir (arba) ratų derinys (-iai) (įskaitant padangos dydį, ratlankio dydį ir rato poslinkį), naudojami su sukibimo su sniego (frikciniu (-iais)) įtaisu (-ais): …
2.
Nekintama varomoji (-os) ašis (-ys): 1 ašis/2 ašis/… (1)
3.
Pakabos aukštis yra reguliuojamas: taip/ne (1)
4.
Ratų apsaugai nuimami/nenuimami (1) kaip vienas vienetas/dalimis (1)
5.
Pastabos: …
(1)  Kas nereikalinga, išbraukti.
II PRIEDAS
Ratų apsaugams taikomi reikalavimai
1.   BENDRIEJI REIKALAVIMAI
1.1.
Kiekvienas variklinės transporto priemonės ratas privalo turėti rato apsaugą.
1.2.
Rato apsaugą gali sudaryti kėbulo dalys arba atskiri purvasaugiai, ir jis turi būti taip suprojektuotas, kad kuo labiau apsaugotų eismo dalyvius nuo išmetamų akmenų, purvo, ledo, sniego ir vandens, ir sumažintų pavojus, kylančius jiems prisilietus prie besisukančių ratų.
2.   SPECIALIEJI REIKALAVIMAI
2.1.
Ratų apsaugai privalo atitikti šiuos reikalavimus, kai transporto priemonės masė pakoreguota pagal gamintojo nurodytą masę, o transporto priemonė yra parengta eksploatuoti su vienu papildomu keleiviu priekinėje sėdynėje, ir vairuojamieji ratai nukreipti tiesiai į priekį.
2.1.1.
Nuo ratų centro 30° kampu į priekį ir 50° kampu atgal (žr. 1 paveikslą) radialiosiomis plokštumomis suformuotoje dalyje bendras rato apsaugo plotis (q) turi būti bent pakankamas visam padangos pločiui (b) uždengti, atsižvelgiant į padangos kontūrą ir gamintojo nurodyto (-ų) padangos ir (arba) rato derinio (-ių) toliausius kraštus. Jeigu ratai sudvejinti, būtina atsižvelgti į padangų kontūrus ir bendrą dviejų padangų plotį (t).
2.1.1.1.
Nustatant 2.1.1 punkte nurodytas pločio vertes, padangos šonuose esančių ženklinimo etikečių (ženklų) ir apdailos detalių, apsauginių juostų arba briaunų nepaisoma.
2.1.2.
Galinė ratų apsaugo dalis negali baigtis virš horizontalios plokštumos, esančios 150 mm virš ratų sukimosi ašies, be to:
2.1.2.1.
jeigu ratai nesudvejinti, rato apsaugo galinio krašto sankirta su horizontalia plokštuma, nurodyta 2.1.2. punkte (žr. 1 paveikslo A punktą), turi būti už padangos vidurinės išilginės plokštumos.
2.1.2.2.
Jeigu ratai sudvejinti, rato apsaugo galinio krašto kirtimasis su horizontalia plokštuma, nurodyta 2.1.2. punkte (žr. 1 paveikslo A punktą), ties išoriniu ratu turi būti už toliausios padangos vidurinės išilginės plokštumos.
2.1.3.
Kiekvieno ratų apsaugo apybrėža ir vieta turi būti tokia, kad jie būtų kuo arčiau padangos. Visų pirma dalis, kurią sudaro 2.1.1. punkte nurodytos radialiosios plokštumos, privalo atitikti šiuos reikalavimus:
2.1.3.1.
Vertikalioje padangos ašies plokštumoje esančių griovelių gylis (p), išmatuotas nuo išorinio ir vidinio rato apsaugo kampo vertikalioje išilginėje plokštumoje, kertančioje padangos centrą rato apsaugo viduje, turi būti mažiausiai 30 mm. Šis gylis (p) laipsniškai gali būti mažinamas iki nulio į 2.1.1. punkte nurodytų radialiųjų plokštumų pusę.
2.1.3.2.
Atstumas (c) tarp apatinių rato apsaugo kraštų ir ratų sukimosi centrą kertančios ašies neturi būti didesnis kaip 2 × r, kur spindulys (r) yra statinis padangos spindulys.
2.1.4.
Jeigu transporto priemonės pakabos aukštį galima reguliuoti, minėtus reikalavimus būtina vykdyti, kai transporto priemonė įprastai parengta eksploatuoti, kaip nurodyta transporto priemonės gamintojo.
2.2.
Ratų apsaugai gali būti sudaryti iš kelių sudėtinių dalių, jeigu juos surinkus tarp atskirų dalių arba tose dalyse nėra tarpų.
2.3.
Ratų apsaugus būtina stipriai pritvirtinti. Tačiau jie gali būti nuimami kaip vienas vienetas arba dalimis.
3.   SUKIBIMO SU SNIEGU (FRIKCINIO) ĮTAISO NAUDOJIMAS
3.1.
Jeigu tik du transporto priemonės ratai yra varomieji, gamintojas privalo patvirtinti, kad transporto priemonė taip suprojektuota, kad bent vieno tipo sukibimo su sniegu (frikcinį) įtaisą galima naudoti bent vienam transporto priemonės varomajai ašiai patvirtintam padangos ir rato deriniui. Informacinio dokumento 6.6.4. punkte gamintojas privalo nurodyti sukibimo su sniegu (frikcinį (-ius)) įtaisą (-us) ir transporto priemonės tipui tinkamą (-us) padangos ir (arba) rato derinį (-ius).
3.2.
Jeigu visi transporto priemonės ratai yra varomieji, įskaitant transporto priemones, kurių pavarų ašis galima išjungti rankiniu būdu arba automatiškai, gamintojas privalo patvirtinti, kad transporto priemonė taip suprojektuota, kad bent vieno tipo sukibimo su sniegu įtaisą galima naudoti bent vienam padangos ir rato deriniui, patvirtintam transporto priemonės varomajai ašiai, kurios negalima išjungti. Informacinio dokumento 6.6.4. punkte gamintojas privalo nurodyti sukibimo su sniegu (frikcinį (-ius)) įtaisą (-us) ir transporto priemonės tipui tinkamą (-us) padangos ir (arba) rato derinį (-ius).
3.3.
Transporto priemonės gamintojas į transporto priemonės vadovą privalo įtraukti atitinkamas taisyklingo nurodytų sukibimo su sniegu (frikcinių) įtaisų naudojimo instrukcijas ir ši informacija turi būti pateikiama tos šalies kalba arba bent viena tos šalies, kurioje transporto priemonė parduodama, kalbų.
1 paveikslas
Ratų apsaugo schema

Summary:
Transporto priemonių ratų apsaugai
Transporto priemonių ratų apsaugai
 
DOKUMENTAS, KURIO SANTRAUKA PATEIKIAMA:
Reglamentas (ES) Nr. 1009/2010 dėl tam tikrų variklinių transporto priemonių ratų apsaugų tipo patvirtinimo reikalavimų
KOKS ŠIO REGLAMENTO TIKSLAS?
Šiuo reglamentu nustatomos su ratų apsaugais susijusios taisyklės.  Juo siekiama pritaikyti esamus reikalavimus prie mokslo ir technikos žinių raidos.  
PAGRINDINIAI ASPEKTAI
Reglamentu nustatomi variklinių transporto priemonių ratų apsaugų tipo patvirtinimo reikalavimai. Juo įgyvendinamas Reglamentas (EB) Nr. 661/2009 dėl saugių variklinių transporto priemonių ir priekabų.
Taikymo sritis
Šis reglamentas taikomas M1 kategorijos transporto priemonėms, t. y. transporto priemonėms, kurios yra sukonstruotos ir pagamintos keleiviams vežti ir kuriose yra daugiausiai aštuonios sėdynės, neskaitant vairuotojo vietos.
Ratų apsaugams taikomi reikalavimaiGamintojai turi pasirūpinti, kad kiekvienas transporto priemonės ratas turėtų rato apsaugą.  Rato apsaugą gali sudaryti kėbulo dalys arba atskiri purvasaugiai, kurie apsaugotų eismo dalyvius nuo išmetamų akmenų, purvo, ledo, sniego ir vandens.  Reglamentu taip pat apibrėžiami specialūs reikalavimai, visų pirma dėl:transporto priemonės masės;bendro rato apsaugo pločio;ratų apsaugų apybrėžos ir vietos.  Gamintojai taip pat turi suprojektuoti transporto priemonę taip, kad naudotojai galėtų naudoti sukibimo su sniegu (frikcinius) įtaisus*.  ES tipo patvirtinimo taisyklės
Transporto priemonės gamintojas turi kompetentingai institucijai pateikti ES tipo patvirtinimo paraišką. Paraiškoje pateikiama ši informacija ir pridedami šie dokumentai:transporto priemonės markė ir tipas;  ašių ir ratų skaičius;  ratų apsaugų išsamūs brėžiniai.  Jei kompetentinga institucija mano, kad transporto priemonė atitinka visus ratų apsaugams taikomus reikalavimus, ji turi suteikti ES tipo patvirtinimą ir tipo patvirtinimo numerį pagal Direktyvą 2007/46/EB dėl transporto priemonių ES tipo patvirtinimo.
NUO KADA TAIKOMAS ŠIS REGLAMENTAS?
Reglamentas taikomas nuo 2010 m. lapkričio 30 d.
KONTEKSTAS
Daugiau informacijos žr.:Direktyvos ir reglamentai dėl variklinių transporto priemonių, jų priekabų, sistemų ir komponentų (Europos Komisija).  
SVARBIAUSIOS SĄVOKOS
Sukibimo su sniegu (frikcinis) įtaisas: sniego grandinė arba kitas lygiavertis sukibimo su sniegu (frikcinis) įtaisas, kurį įmanoma montuoti ant transporto priemonės padangos ir (arba) rato derinio.
PAGRINDINIS DOKUMENTAS
2010 m. lapkričio 9 d. Komisijos reglamentas (ES) Nr. 1009/2010 dėl tam tikrų variklinių transporto priemonių ratų apsaugų tipo patvirtinimo reikalavimų, kuriuo įgyvendinamas Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (OL L 292, 2010 11 10, p. 21–29)
SUSIJĘ DOKUMENTAI
2009 m. liepos 13 d. Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (OL L 200, 2009 7 31, p. 1–24)
Vėlesni Reglamento (EB) Nr. 661/2009 daliniai pakeitimai buvo įterpti į pradinį dokumentą. Ši konsoliduota versija yra skirta tik informacijai.
2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (OL L 263, 2007 10 9, p. 1–160)
Žr. konsoliduotą versiją.
paskutinis atnaujinimas 30.04.2019